A cárcel de Broto ye una torre de piedra que se troba en o lugar de Broto y que sirvió como garchola d'a Val de Broto dende o sieglo XVI dica o sieglo XX. Fue destinata en primeras a la esfensa d'o puent medieval devantau sobre o río Ara y a cobrar os dreitos de pasache existents, encara que a partir de ra concesión de privilechios a la Chunta d'a Val por parte d'os reis aragoneses, dende o sieglo XIV, se fue tornando en prisión, feto per o qual s'observan bellas sayeteras en os suyos paretons, cegadas quasi todas y recubiertas con mortero de calso y arena en o suyo interior.